మనం మళ్లీ వచ్చాం. అది తిరుగుతోందా? మనం రోల్ అవుతున్నామా?
ఆ, రోల్ అవుతున్నాం.
నా పేరు మోర్గన్ సిబిలిక్.
నేను ప్రొఫెషనల్ సర్ఫర్ ని,
గత ఏడాది ర్యాంకింగ్స్ లో ఐదో స్థానం సంపాదించాను.
తను అదెలా చేశాడు?
ఆట పట్టిస్తున్నావా?
నేను అంత బాగా ఆడానంటే ఇప్పటికీ ఆశ్చర్యంగానే ఉంటుంది.
ప్రస్తుతం టూర్లో మోర్గన్ సిబిలిక్ ఉత్తమ ఆస్ట్రేలియన్ సర్ఫర్, అంతే.
మోర్గన్ ఒక అపరిచితుడిలా వచ్చాడు,
అకస్మాత్తుగా ప్రపంచంలోని ఉత్తమ ఐదుగురు సర్ఫర్లలో ఒకడిగా ఎదిగిపోయాడు.
చాలా బాగా ఆడావు, మిత్రమా.
-చక్కటి హీట్. -గత ఏడాది
మోర్గన్ సిబిలిక్, జాక్ రాబిన్సన్ అనే ఇద్దరు యువ ఆస్ట్రేలియన్లు కొత్తగా అడుగుపెట్టడం మనం చూశాం.
గాలిలోకి ఎగిరాడు.
పశ్చిమ ఆస్ట్రేలియానుంచి వచ్చిన ఈ కొత్త ఆటగాడు తన తొలి ఛాంపియన్షిప్ టూర్ ఈవెంట్ ను గెలుచుకున్నాడు.
కరోనా - మెక్సికో
గత ఏడాది, మెక్సికోలో తన తొలి ఈవెంట్ ను జాక్ గెలుచుకున్నాడు.
ఒక ఈవెంట్ ను గెలుచుకుంటే, అది అనేకమంది సర్ఫర్లతో మిమ్మల్ని కలుపుతుంది.
ఇది ఎంతో బాగుంది.
చాలామంది తమ తొలి ఏడాదే ఈవెంట్ ను గెలుచుకోలేరు.
చాలా కాలం తర్వాత ఇలా జరిగింది.
కానీ ఈ సీజన్,
అందరి చూపూ మార్గ్స్, జాక్ రాబోలపైనే ఉంది,
పైగా వాళ్లు "మీరు ప్రపంచ టైటిల్ ఎప్పుడు గెలుస్తారు?" అని అడుగుతున్నట్లుగా ఉంది.
అక్కడ చిన్నపాటి బ్యారెల్ ఏర్పడింది.
ఆ అలలని అంచనా వేశావా? నేను వెళ్లి తయారు కావాలి.
పద సర్ఫింగ్ చేద్దాం. అదేం పెద్ద విషయం కాదు, హేయ్?
ఇప్పుడు వాళ్లు రెండో సీజన్లోకి అడుగుపెట్టారు.
ఛాంపియన్ షిప్ టూర్లో తాము నిలకడగా ముందుకు వెళ్ళగలమని
నిరూపించుకోవలసిన అవసరం వారికి ఉంది.
మోర్గన్ బాల్బో.
రూకీ సీజన్లో వాళ్ళిద్దరూ అదృష్టం కొద్దీ గెలిచారనుకోకూడదు,
ర్యాంకింగ్స్ లో తమ పేర్లు చూసుకునేందుకు శ్రమిస్తున్నారు.
రెడీ, బాస్.
అలలు దూసుకొస్తున్నాయి కదా?
చాలామంది సర్ఫర్లు తమ తొలి ఏడాది ఎంతో బాగా రాణించడం మనం చూశాం,
రెండో ఏడాదిలోకి వచ్చాక
"నేను ఈ ఏడాది కూడా బాగా ఆడతాను" అనే అనుకుంటారు.
రెండో ఏడాది ఆటగాళ్లు ఎందుకు విఫలమవుతారో నాకు అర్ధం కాదు,
కానీ బహుశా నేను అలా చేయను.
కట్
ఆస్ట్రేలియా హిందూ మహా సముద్రం - మార్గరెట్ రివర్
మార్గరెట్ రివర్ పశ్చిమ ఆస్ట్రేలియా
అకాయ్ జ్యూస్ చేయనా?
చెయ్యి. కొద్దిగా మాత్రమే చెయ్యి.
అవకాడో వద్దు.
అవకాడో కూడా వేస్తే, కాస్త మెత్తదనం వస్తుంది.
జాక్ రాబిన్సన్ ప్రస్తుత ప్రపంచ ర్యాంక్ 12
గత ఏడాది చాలా ఆసక్తికరంగా సాగింది, ఆ సీజన్ అంత సులభంగా ఏమీ సాగలేదు.
నేను దాదాపు ఛాంపియన్షిప్ టూర్లోంచి వైదొలిగినంత పనైంది.
నేను నాన్ననుంచి ఎన్నో ఇబ్బందులు ఎదుర్కోవలసి వచ్చింది.
ట్రెవోర్ రాబిన్సన్ జాక్ తండ్రి
"నీవెంట ఎవరున్నారు? నీతోపాటు నేను ఎందుకు రాకూడదు?"
అని నన్ను ఎప్పుడూ అడుగుతూ ఉండేవాడు.
ఎందుకంటే నా ఆటలో తను ఎప్పుడూ భాగంగా ఉండేవాడు.
కానీ ఆయనని నాకు దూరంగా ఉండమనేవాణ్ని.
కాబట్టి, ఈ ఏడాది,
నా పనులు నేనే చేసుకుంటున్నాను. నావెంట కొంతమంది ఉన్నారనుకోండి.
మెత్తగా ఉండటంతో జ్యూస్ ఏదోలా ఉంది.
-లేదు, అలాగేం లేదు. -సరే.
నేను జాక్ ని తొలిసారి కలిసినప్పుడు చాలా చిన్నదాన్ని.
జూలియా మ్యూనిజ్ రాబిన్సన్ జాక్ భార్య
నాకు 19 ఏళ్లు, తనకు 20 ఏళ్లు ఉంటాయేమో.
మేం ఒకటయ్యాక, ఇద్దరం కలిసి అన్ని విషయాల్లోనూ
క్రమక్రమంగా ఎదుగుతూ వస్తున్నాం.
తనలో వస్తున్న మార్పులను నేను గమనిస్తూనే ఉన్నా.
ఆ, బాగుంది.
తను టూర్ మొదలుపెట్టి కేవలం రెండేళ్లే అయిందంటే వింతగా ఉంటుంది.
కానీ గత ఏడాదిగా, తను భిన్నమైన మైండ్ సెట్ తో
ఉన్నాడని నాకు అనిపిస్తోంది.
తను ఆటపై దృష్టి పెట్టాడు.
పోషకాహారం తీసుకుంటున్నాడు.
మామూలుగానే చాలా కామ్ గా ఉంటాడు.
ఇప్పుడు తను పరిపూర్ణమైన మనిషి.
నువ్వు పెద్దది తీసుకో. కప్పులోది నేను తీసుకుంటాను.
నీకు అది కావాలా? సరే.
మెక్సికోలో ఊహించనివిధంగా గెలిచాక, మరిన్ని విజయాలు కావాలనిపిస్తుంది.
మొదటిసారి గెలిచాక, ఇక గెలుపు నీకు వ్యసనమైపోతుంది.
కానీ టూర్లో చాలామంది ప్రతిభగల ఆటగాళ్లు ఉన్నారు.
కాబట్టి "ముందుకు వెళ్లేందుకు నేను సిద్ధం" అని నాకు నేను చెప్పుకోవాలి.
పాడ్ కాస్ట్ బాగానే ఉంటుందా
డ్రింక్ కావాలా?
మోర్గన్ సిబిలిక్ డబ్ల్యూ.ఎస్.ఎల్ 2021 ప్రపంచ ర్యాంక్ 5
మరో అతిథిని ఆహ్వానిద్దాం.
తను ఆస్ట్రేలియా తలెత్తుకునేలా చేశాడు.
మోర్గన్ "మోర్గ్ బాల్" సిబిలిక్ ని మీ చప్పట్లతో ఆహ్వానించండి.
హేయ్! మోర్గన్!
థాంక్స్. ఇక్కడకు చాలామంది వచ్చారు, వచ్చినందుకు మీకు ధన్యవాదాలు.
-అవును. -యా!
మోర్గ్స్, ఈ రెండేళ్లలో నీ జీవితం ఎంతగా మారింది?
నువ్విప్పుడు ఒక పెద్ద సెలబ్రిటీవి కదా.
ఎన్నో ఎండార్స్ మెంట్లు, స్పాన్సర్ షిప్పులూ వస్తున్నాయి.
ఒకసారి ఏదైనా గెలిచాక, ఇక జీవితం చాలా సునాయాసమైపోతుంది. ఆ కోణంలోంచి చూడు.
అవును, ప్రతి ఒక్కరూ నీకు ప్రోత్సాహం ఇస్తూ ఉంటారు.
నాకది నచ్చుతుంది.
ప్రిన్స్ షాపులో పాత్రలు కొనడంనుంచి ఆస్తులు కొనడం వరకూ వెళ్తారు.
అలాంటివే అన్నీ చేస్తూ ఉంటారు.
కాబట్టి అది చాలా...
-నువ్వు సాధించావు కదా? -ఆ.
సాధించావు.
గత ఏడాది సర్ఫింగ్ పరిశ్రమలో 90శాతం మంది "ఎవరీ కుర్రాడు?" అని అనుకున్నారు.
మిక్ ఫానింగ్ రిటైర్డ్ 3X డబ్ల్యూ.ఎస్.ఎల్ ప్రపంచ విజేత
కానీ ఈ ఏడాది, జనం అతని గురించి తెలుసుకోవాలనుకుంటున్నారు.
అతని దృష్టిలో పడాలనుకుంటున్నారు.
ఈ ఏడాది గురించి మాట్లాడు, మిత్రమా.
ఈ ఏడాదంతా అనుకున్నట్లుగా సాగలేదు,
చాలా ఈజీగా ఫలితాలు సాధించవచ్చని అనుకున్నాను.
గత ఏడాది, చాలామంది మేటి ఆటగాళ్లపై గెలిచాను,
రాబోయే ఈవెంట్లలో కూడా ఇలాగే ఫలితాలు రాబట్టాలని అనుకుంటున్నాను,
ఆస్ట్రేలియన్ల సత్తా ఏంటో చూపించాలనుకుంటున్నాను.
-అలా జరగాలని ఆశిద్దాం. -అదీ సంగతి మిత్రమా.
ఆస్తుల గురించి ఆలోచించడం మానేసి
కార్ల షేరింగ్ గురించి, బోర్డు బ్యాగుల్లో నిద్రపోవడం గురించి ఆలోచించు.
మళ్లీ పాత బంగారులోకంలోకి వెళ్లి.
వేదికపై మోర్గ్స్ ని చూస్తుంటే, తను ఇదంతా ఎంజాయ్ చేస్తున్నాడని అనిపిస్తోంది.
ఒకటి తీసుకో. హా.
రెండో సీజన్ లోకి ప్రవేశిస్తే,
ఇక లక్షలాదిమంది నిరంతరం నిన్ను పొగుడుతూనే ఉంటారు,
ఆటపై ఏకాగ్రత నిలపడం చాలా కష్టం.
-ఇదే ఛానల్ నైన్. -ఓకే.
హేయ్, ఎలా ఉంది అంతా?
ప్రీ ఈవెంట్ విలేఖరుల సమావేశం
పశ్చిమ ఆస్ట్రేలియా మార్గరెట్ రివర్ ప్రో 22
జాక్ విషయానికొస్తే, అతనిపై ఇంతకుముందు ఒత్తిడి ఉండేది.
జాక్ రాబిన్సన్ క్విక్ సిల్వర్ టీమ్ రైడర్
నా పేరు జాక్ రాబిన్సన్. మార్గరెట్ రివర్, పశ్చిమ ఆస్ట్రేలియా నివాసిని.
వారాంతపు ఆస్ట్రేలియా పత్రిక మేకింగ్ వేవ్స్
చిన్నప్పటినుంచే జాక్ పేరు పత్రికల్లో కనిపించేది...
సర్ఫింగ్ ప్రపంచం ఒక ఆస్ట్రేలియా దిగ్గజం
...మార్కెటింగ్, బ్రాండింగ్ వంటివాటిలో ఉండేవాడు.
కాబట్టి తనకు ఇలాంటివి అలవాటే.
కెమెరాలకూ, పబ్లిసిటీకి
అతను ఆకర్షితుడవుతాడని నేను అనుకోను.
జాక్ ఒక వెటరన్ ఆటగాడిలాంటివాడు.
కెల్లీ స్లేటర్ 11X డబ్ల్యూ.ఎస్.ఎల్ ప్రపంచ విజేత
తను అందరిమధ్యలో కూడా ఎంతో హాయిగా ఉంటాడు.
వెళ్లి సర్ఫింగ్ చేద్దాం, అందరూ ఆనందంగా చూస్తారు.
-అవును, మరేం ఫరవాలేదు. -థాంక్స్.
-నిన్ను మళ్లీ కలిసినందుకు సంతోషం. -నాకు కూడా.
మరేం ఫరవాలేదు.
నాతోపాటు వేదికమీద, గొప్ప వ్యక్తులు, మేటి సర్ఫర్లు ఉన్నారు.
స్థానికులు కూడా. జాక్ రాబిన్సన్.
చివరిసారి ఇంటికి ఎప్పుడు వచ్చావు?
పది నెలలక్రితం.
వావ్. నమ్మశక్యంగా లేదు.
అవునవును. ఇదొక ప్రత్యేకమైన ప్రదేశం.
సొంత గడ్డకు వచ్చినందుకు సంతోషంగా ఉంది.
ఇక్కడున్నవారికోసం మెరుగైన ప్రదర్శన ఇవ్వాలనుకుంటున్నాను.
ఇక్కడ చాలా పబ్లిసిటీ ఇస్తున్నారు, నా గురించి గొప్పగా చెబుతున్నారు.
ఈ పొగడ్తలను నిరంతరం వింటుంటే, అవి తలకు ఎక్కేలా ఉన్నాయి.
చిన్నప్పటినుంచే ఇలాంటివి ఎదురయ్యాయి. వాటికి కొద్దిగా ఆకర్షితుడినయ్యాను కూడా.
కానీ వాటి వ్యామోహంలో పడకూడదు.
ఇలాంటి పబ్లిసిటీని ఎలా డీల్ చేయాలో తెలుసుకోవాలి.
ఆటపైనే నీ దృష్టిని నిలపాలి.
-అదే మంచి పద్ధతి. -అవును.
-అర్ధమైందా? -మిగతావన్నీ పక్కన పెట్టేయాలి.
-నీ పనేంటో నువ్వు చేయాలి. -ఓకే.
సరే, బయల్దేరదాం.
మార్గరెట్ రివర్ కు వస్తే,
జాక్, మార్గ్స్ లకు గల అవకాశాలు భిన్నంగా ఉన్నాయి.
డబ్ల్యూ.ఎస్.ఎల్ ఛాంపియన్ షిప్ ర్యాంకింగ్స్
13 జాక్ రాబిన్సన్
ఫైనల్ ఫైవ్ లో చోటు కోసం జాక్ చాలా కష్టపడాల్సి ఉంది.
ర్యాంకింగ్స్ లో మోర్గన్ 28వ స్థానంలో ఉన్నాడు.
ఛాంపియన్ షిప్ లో తన చోటును కాపాడుకోవాలంటే
ర్యాంక్ ను బాగా మెరుగు పరచుకోవాలి.
ఛాంపియన్ షిప్ టూర్ ఈవెంట్ 10 లో 5 - మిడ్ సీజన్ కట్
సౌత్ వెస్ట్ డబ్ల్యుఏ నుంచి మీ అందరికీ శుభోదయం చెబుతున్నాను.
మార్గరెట్ రివర్ ప్రో లో స్టాప్ నంబర్ ఫైవ్ పోటీల వద్ద ఉన్నాం.
శుభోదయం.
మార్గరెట్ రివర్ ను నమ్మండి,
మీకు చక్కటి ఫలితాలను అందిస్తుంది.
ఈ అలలు ఎంత పెద్దగా ఉన్నాయో చూడు.
అయ్య బాబోయ్!
చాలా పెద్దవి.
వింతగా ఉన్నాయి.
మిడ్ సీజన్ కట్ ను అధిగమించాలనుకునే సర్ఫర్లు
ఎన్నో సవాళ్లను ఎదుర్కోవలసి ఉంది.
మ్యాటీ మెక్ గిలివ్రీ, మోర్గన్ సిబిలిక్,
ఓవెన్ రైట్ కట్ లైన్ కు చాలా దగ్గరగా ఉన్నారు.
ఓవెన్ రైట్ ప్రస్తుత ప్రపంచ ర్యాంక్ 23
టూర్లో మనం ఇంతకుముందు చూడని ఒత్తిడి ఉంది.
చాలామంది సర్ఫర్లకు,
మార్గరెట్ రివర్ కీలకమైనది...
మ్యాటీ మెక్ గిలివ్రీ ప్రస్తుత ప్రపంచ ర్యాంక్ 32
...వారి కెరీర్లను ఈ ఈవెంట్ నిర్వచిస్తుంది.
లూక్ కెనెడీ ఎడిటర్, ట్రాక్స్ మ్యాగజైన్
చాలా కష్టమైనది.
అవును, మిడ్ సీజన్ కట్ చాలా దారుణం.
ఇది చాలా క్రూరమైనది, మార్గరెట్ రివర్ పోటీల అనంతరం...
రోజీ హాడ్జ్ మాజీ డబ్ల్యూ.ఎస్.ఎల్ సర్ఫర్
...టాప్ 22 జాబితాలో పేరు లేకపోతే టూర్ నుంచి వైదొలగినట్లే లెక్క.
జాన్ జాన్ ఫ్లోరెన్స్ ప్రస్తుత ప్రపంచ ర్యాంక్ 3
ఎలా ఉన్నావు?
గుడ్ లక్. అయినా నీకు అక్కర్లేదులే.
కెరటాలు ఎగసిపడుతున్నాయి.
అక్కడ పరిస్థితి భీతావహంగా ఉంది.
ఇక్కడ ఛాలెంజింగ్ గా ఉంటుందనే
మేం మార్గరెట్ రివర్ కు వచ్చాం, తెలుసా.
-దేవుడా. -వావ్.
తొలి రౌండ్ పోటీలకు వేళయింది.
సర్ఫర్లందరూ పాల్గొంటున్నారు.
అందరి లక్ష్యమూ ఎలిమినేషన్ రౌండ్ ను తప్పించుకోవడమే.
టాప్ లో నిలిచిన ఇద్దరూ నేరుగా 32 రౌండ్ కి చేరుకుంటారు.
జరగబోయే పోటీలో
జాక్ రాబిన్సన్, ఫ్రెడెరికో మొరైస్ లను గ్రిఫిన్ కొలపింటో ఢీకొంటాడు.
హీట్ కు ముందు కొందరు హిప్-హాప్ మ్యూజిక్ వింటారు.
కానీ ప్రశాంతంగా ఉంటూ, మనసును అదుపులో పెట్టుకుని,
ఏయే అంశాలు కలసివస్తాయో బేరీజు వేసుకోవడం నా పద్ధతి.
ఇలా మార్షల్ ఆర్టిస్టులు చేస్తారు. నువ్వు మార్షల్ ఆర్టిస్టువయితే ప్రశాంతంగా ఉంటావు.
నువ్వు పంజరం నుంచి బయటకు వెళ్లేటప్పుడు
దాన్ని తెరవాలి కదా.
ఆరంభ రౌండ్ - జాక్ రాబిన్సన్ VS గ్రిఫిన్ కొలపింటో
VS ఫ్రెడెరికో మొరైస్
అరగంట సేపు జరిగే హీట్లు.
ముగ్గురు సర్ఫర్లు నీళ్లలోకి దిగారు. ఎక్కువ పాయింట్లు సాధించిన ఇద్దరు ముందుకువెళ్తారు.
గ్రిఫిన్. ఆరంభంలో నురగ ఎక్కువగా కనబడుతోంది, కానీ అతను వేగంగా కదులుతున్నాడు.
అది అతని ఫినిషింగ్ మూవ్.
ఫ్రెడెరికో మొరైస్ కూడా కదిలాడు.
అద్భుతమైన ఫినిషింగ్.
రాబో ఆ అలపైకి వెళ్లేందుకు చూస్తున్నాడు. కింద పడిపోయాడు.
అది అతనికి కలసిరాలేదు.
మొరైస్ కు ఆధిక్యం లభించింది.
రెండో స్థానంలో గ్రిఫిన్, మూడోస్థానంలో జాక్ ఉన్నారు.
ప్రస్తుత హీట్ టోటల్ మొరాయిస్: 11.36
కొలపింటో: 9.74 రాబిన్సన్: 6.67
ఎలిమినేషన్ రౌండ్ తప్పించుకోవాలంటే స్థానిక కుర్రాడికి 5.57 అవసరం.
అతని వెనుక అల ఒకటి పైకి ఎగసింది,
దానిపైకి కొలపింటో అవలీలగా ఎక్కాడు.
కిందకి దిగి చక్కటి ఫినిషింగ్ ఇచ్చాడు.
తన కడపటి స్కోర్ కోసం గ్రిఫిన్ వేచి చూస్తున్నాడు.
జాక్ ఇక వేచి చూడలేకపోతున్నాడు. ఆ అలపైకి వెళ్తున్నాడు.
బోర్డుపై నిలదొక్కుకుని చక్కటి ఫినిషింగ్ ఇస్తున్నాడు.
ఖచ్చితంగా అది అతనికి స్కోర్ పెంచే అల.
కొలపింటో: 13.17
మొరైస్: 11.36 రాబిన్సన్: 9.57
జాక్ రాబిన్సన్ రెండో స్థానంలోకి వచ్చాడు.
కాబట్టి గ్రిఫిన్ సురక్షితంగా ఉన్నాడు. తను అగ్రస్థానంలో ఉన్నాడు.
ఇక ఇప్పుడు పోటీ రెండు, మూడు స్థానాల్లో ఉన్నవారి మధ్య జరుగుతుంది.
ఇది చాలా ఆసక్తికరంగా మారింది.
దానిపై పశ్చిమ ఆస్ట్రేలియాకు చెందిన యువ ఆటగాడు ఎలా విన్యాసం చేస్తాడో?
అతి పెద్ద సెక్షన్ ఏర్పడింది అక్కడ. వెనక్కి వెళ్లి మళ్లీ అధిరోహిస్తున్నాడు.
రాబిన్సన్ కింద పడిపోయాడు.
-ఇక ఫ్రెడెరికో వంతు. -తనను తాను కాపాడుకునే యత్నంలో ఉన్నాడు.
తనకు 5.55 అవసరం.
చక్కటి టాప్ టర్న్ తో అల కిందకు దిగాడు.
అది చాలా చిన్న అల. అయినా చక్కగా సర్ఫ్ చేశాడు.
సమయం ముగిసిపోయింది.
పద.
ఇక మీ వంతు.
జడ్జీల గది
ఎవరు 32 రౌండ్ చేరుకున్నారో, ఎవరు ఎలిమినేట్ అయ్యారో తేల్చిచెప్పే
స్కోర్ల కోసం అందరూ వేచి చూస్తున్నారు.
స్కోర్లు వెలువడుతున్నాయి. ఫ్రెడెరికో మొరైస్ కు అది సరిపోదు.
జాక్ రాబిన్సన్ రెండో స్థానంలో ఉన్నాడు.
ముందుకు వెళ్లేందుకు రాబిన్సన్ కు ఆ స్కోర్ చాలు.
తుది స్కోరు కొలపింటో: 14.07
రాబిన్సన్: 11.48 మొరైస్: 11.43
జాక్ రాబిన్సన్ తదుపరి రౌండ్ కు చేరుకున్నాడు
కానీ తను అనుకున్నట్లుగా ఆటను ప్రదర్శించలేకపోయాడు.
ఈ ఏడాది చివర్లో జరిగే టాప్ ఫైవ్ పోటీలకు చేరుకోవాలి.
మనం ప్రతిసారీ ఆ జాబితాలో ఉండాలి.
ఇంతకంటే తక్కువ ఫలితాలను నేను ఆశించను.
హీట్ లో ఆషామాషీగా గెలవడం సరిపోదు.
సరే. ఇప్పుడు కాయో ఐబెల్లి, కానర్ ఓలియరీ,
మోర్గన్ సిబిలిక్ రంగంలోకి దిగుతున్నారు.
యువ ఆటగాళ్లు పోటీకి సిద్ధమవుతున్నారు.
ఈ సీజన్లో ఇప్పటివరకూ మోర్గన్ సరైన లయలో ఆడలేదు.
తను ఆత్మవిశ్వాసం కోల్పోయాడు.
కానీ బరిలోకి ఉన్నాడు కాబట్టి,
పుంజుకుని ముందడుగు వేస్తాడని ఆశిద్దాం.
టాప్ ఫైవ్ లో ఎందుకు ఉండాలో అతనికి బాగా తెలుసు.
అందులో చోటు సాధించడమే తను చేయాల్సిన పని.
పద మోర్గన్!
దూసుకుపో మోర్గీ. వూ! అదరగొట్టు.
చూద్దాం! వూ-హూ!
ఈ ఏడాది నన్ను నేను మరింత నిరూపించుకుంటానని భావిస్తున్నాను.
కిందనుంచి మొదలుపెట్టేందుకు నేనేమీ అనుకోను.
ప్రస్తుతం నేను ఉన్నది అక్కడే మరి, కాబట్టి శక్తిమేరకు సత్తా చూపిస్తాను.
ఆరంభ రౌండ్ - మోర్గన్ సిబిలిక్ VS కానర్ ఓలియరీ
VS కాయో ఐబెల్లీ
కానర్ ఓలియరీ.
నురగతో నిండిపోయి, ఎగసిపడుతున్న ఆ అలపైనుంచి,
తనను తాను కంట్రోల్ చేసుకుంటూ సర్రున దిగుతున్నాడు.
నా ఉద్దేశంలో అదొక అసాధారణమైన అల.
అతను సిద్ధంగా ఉన్నాడు.
కాయో ఐబెల్లీ పైనుంచి దిగుతూ నీళ్లలోకి పడిపోవడం మనం చూస్తున్నాం.
మోర్గన్ తొలి రైడ్ అదిగో.
చక్కటి మలుపు అది.
అయ్యో, అంతా నీళ్లలో కలిపేశాడు.
అబ్బా.
జే 'బాటిల్' థాంప్సన్ మోర్గన్ మరియు మ్యాట్ ల కోచ్
ఓలియరీ: 8.50 సిబిలిక్: 2.83
తొలి హీట్ లోనే కానర్ ఓలియరీ అగ్రస్థానానికి చేరాడు.
అతి పెద్ద ఓపెన్ ఫేస్ కర్వ్ లోకి మోర్గన్ దూసుకుపోతున్నాడు.
పూర్తి చెయ్యి!
దానిపైకి అధిరోహించి, ఫినిష్ చేయాలని చూస్తున్నాడు.
చక్కటి ప్రదర్శన.
మోర్గన్ సిబిలిక్ రెండోస్థానానికి చేరుకున్నాడు,
5.50 ని మెరుగు పరచుకోవాలని అనుకుంటున్నాడు,
ఎలిమినేషన్ రౌండ్ తప్పించుకుని సురక్షితంగా ఉండేందుకు.
అదరగొట్టేయ్ మార్గ్స్!
సిబిలిక్ అద్భుతంగా ఆరంభించాడు.
చివరకు ఎండ్ సెక్షన్ దిగువన చక్కగా విన్యాసం కనబరిచాడు.
కర్వ్ ను అందిపుచ్చుకున్నాడు.
కొద్దిపాటి ప్రతిభ కనబరిచి, చక్కగా ముగించాడు.
దేవుడా.
ఎమిలీ ఫెన్నెల్ మోర్గన్ ప్రేయసి
అతను ఇంకా కష్టాలనుంచి బయటపడలేదు, ఎందుకంటే కాయోకి కావలసింది 5.54 మాత్రమే.
కాయో ఐబెల్లీకి అవకాశం తలుపు తట్టింది.
అద్భుతమైన విన్యాసం అది.
కానీ రైడ్ చేయలేకపోయాడు.
ఇక ఈ హీట్ ముగింపు దశకు చేరింది ఐదు, నాలుగు,
మూడు, రెండు, ఒకటి.
-ఓకే, తీసుకో. -అలాగే.
మోర్గన్ సిబిలిక్ ఇబ్బంది పడినా, 32 రౌండ్ కు అర్హత సాధించాడు.
తుది స్కోరు ఓలియరీ: 13.80
సిబిలిక్: 12.90 ఐబెల్లీ: 9.24
మిడ్ సీజన్ కట్ దాటేందుకు ఇంకా అవకాశం ఉంది.
బాగా ఆడావు, బాగా ఆడావు.
మోర్గన్ ముందున్న సవాల్ ఏమిటంటే, ఛాంపియన్ షిప్ టూర్ లో
అతని ప్రతిష్ఠ అతని కీర్తిపై ఆధారపడి ఉండటం.
అతని ఈ కొత్త జీవితం బాగుండవచ్చు, కానీ అది అంత సురక్షితం కాదు.
ఈ కీర్తి ప్రతిష్ఠలు ఒక్కసారిగా మాయమైపోయి,
తన ఆట తీరుపై అదనంగా ఒత్తిడి పడుతుందని అతను భయపడుతున్నాడా?
ధన్యవాదాలు.
మనం మార్గరెట్ రివర్ ప్రోలో ఉన్నాం.
ఈ రోజు పోటీలు రద్దయ్యాయి.
రేపు ఉదయం తిరిగి వద్దాం.
మోర్గన్, ఎయిర్ బిఎన్బీలో మనం రెండు నుంచి రెండుకి వెళ్లాం.
పోర్చుగల్ చాలా బాగుంది, అతను తనకు తాను ఒక స్థానాన్ని మెరుగుపరచుకున్నాడు.
అవును. గత ఏడాది యుఇ నుంచి చాలా దూరం వచ్చాం.
జాక్సన్ బేకర్ డబ్ల్యూ.ఎస్.ఎల్ రూకీ
-ఇదిగో. -అవును.
మ్యాటీ తిరిగి క్వాలిఫై అయ్యాడు. అతనికి పిలుపు వచ్చింది.
మనం ముందుకు వెళ్తున్నాం.
గత ఏడాది చివర్లో సుడిగాలిలా సాగిపోయింది.
మెక్సికో తర్వాత తిరిగి క్వాలిఫై అయ్యేందుకు ఒక స్పాట్ దూరంలో ఉన్నానని నాకు తెలిసింది.
అది ఎవరికైనా చాలా కష్టమైన ప్రక్రియ.
కానీ ఈ ఏడాది తొలి ప్రత్యామ్నాయ
స్పాట్ నాకు కేటాయిస్తున్నట్లు పిలుపు అందింది.
డిసెంబర్లో యాగో డోరా శిక్షణలో గాయపడ్డాడు,
దాంతో నాకు అవకాశం దొరికింది.
నేను ఛాంపియన్ షిప్ టూర్లో కొనసాగుతున్నాను.
తిరిగి పోటీల్లోకి వచ్చినందుకు సంతోషంగా ఉంది.
బోటీ అక్కడ చాలా కష్టపడిపోతున్నాడు పాపం.
వర్కవుట్ చేస్తున్నానని అన్నాడు
కానీ కేవలం అలా కూర్చుని సమయం గడిపేస్తాడు.
ఆ తర్వాత "అబ్బా, ఇక్కడ కాస్త పట్టేసినట్లుగా ఉంది" అంటాడు.
లేదు. నువ్వేం చేయట్లేదు.
-బోటీ! -తను గడ్డానికి శిక్షణ ఇస్తున్నాడు.
తన చేతిలోని ఆ వస్తువులన్నీ అందుకే.
అది నీ పడక గది కాదు బోటీ. ఈసారీ నీకంటూ ఒక గది ఉంది.
నాకు ఒకటికంటే ఎక్కువే ఉన్నాయి. పడకలు ఎంపిక చేసుకునే సౌకర్యం ఉంది నాకు.
దీన్ని చూడు,హేయ్?
-ఎలా ఉన్నావు? -బాగున్నా. నువ్వు?
ఏం జరుగుతోంది?
రిప్ కర్ల్ మీడియా బృందం
-ఇప్పుడే చూశా. అంతా బాగానే ఉంది. -అవును.
-చాలా సాధారణంగా ఉంది. -అవును, బాగుంది.
ఇది కష్టంగా ఉంటుంది. కానీ మామూలుగా ఉన్నట్లు నటించు.
స్పాట్ లైట్ లో ఉండటం చాలా కష్టం.
ఆస్ట్రేలియా సర్ఫింగ్ అవార్డులు
విజేత మోర్గన్ సిబిలిక్!
ఈసారి అందరి కళ్లూ నీపైనే ఉన్నాయి.
ఇది చాలా అద్భుతమైన ప్రయాణం,
నా కుటుంబం, స్పాన్సర్లు లేకపోతే ఈ విజయాలు సాధించలేకపోయేవాణ్ని.
నేను ఇక అండర్ డాగ్ ని కాను.
ఇప్పుడంతా వేరు.
ఎందుకంటే బాగా ఆడలేదనే ఒత్తిడి కారణంగా మీరు మరింత ఎక్కువగా కోల్పోతారు.
ఇది చాలా?
చాలు.
నాకు ఒక కాంట్రాక్ట్ ఉంది, ఒకవేళ నేను ఏడాది మధ్యలో ఓడిపోతే,
నాపై భారీ కట్ పడుతుంది.
నా జీవితం పూర్తిగా ఒక మలుపు తీసుకుంది,
మళ్లీ గతంలోకి వెళ్లాలనుకోవడం లేదు.
-అద్భుతం. థాంక్స్. -మళ్లీ కలుద్దాం.
ఈ ఈవెంట్ లో చక్కటి క్వార్టర్ ఫైనల్ ముగింపు ఇవ్వాలనుకుంటున్నాను.
అది ఒక గొప్ప విజయం అవుతుంది.
అదే జరిగితే నేను తిరిగి క్వాలిఫై అవుతాను.
-బాగానే ఉందా? -ఆ, బాగుంది.
నా ఆహారంలో ఆకుపచ్చ పదార్ధాలు కలిసినట్లున్నాయి, అయినా తింటానులే.
నాకు మరికొందరు దక్షిణాఫ్రికా స్నేహితులు ఉంటే బాగుండేది,
కొన్నేళ్లుగా ఇద్దరం కలిసి పోటీల్లో పాల్గొంటూ ఉండటంతో మోర్గన్ నాకు తమ్ముడిలా మారాడు.
కష్టసుఖాలను కలిసే ఎదుర్కొంటున్నాం.
పైగా మేమిద్దరం మిడ్ ఇయర్ కట్ లైన్ కి దిగువనే ఉన్నాం,
కాబట్టి మంచి జరగాలని ఒకరికొకరం కోరుకుంటున్నాం.
ఫరవాలేదు. బాగా ఆడావు, మోర్గ్స్. థాంక్యూ.
పశ్చిమ ఆస్ట్రేలియాలో నాకూ, మ్యాట్ కూ కాస్త అదృష్టం కలిసి వచ్చింది.
గత ఏడాది తను మూడోస్థానం సంపాదించాడు నేనేమో కొన్ని హీట్లలో
మంచి ప్రతిభ కనబరిచాను.
కాబట్టి, మేమిద్దరం ఇక్కడ రాణిస్తామన్న ఆశ ఉంది,
నేను ఇక్కడ మళ్లీ విజయం సాధించి,
గతంలో అదృష్టం కలసి రావడం వల్ల గెలిచిన గెలుపు కాదని నిరూపించాలని ఉంది.
ఆస్ట్రేలియా తుపాను దూసుకొస్తోంది.
ఇక్కడ మాంసం తింటూ కూర్చున్న అతనే ఆ తుఫాను.
అతని వెనక దక్షిణాఫ్రికాకు చెందిన వానజల్లు కూర్చుని ఉంది.
-ఇందులో చాలా వేడిగా ఉంది. -వేడిగా ఉంది.
చాలా వేడి. నిజంగా ఇక్కడ చాలా వేడిగా ఉంది.
ఇక్కడ కాస్త తేమ పెంచాలి, తెలుసా?
తాతియానా వెస్టన్-వెబ్ ప్రస్తుత ప్రపంచ ర్యాంక్ 6
-ఇప్పుడైతే చాలా వేడిగా ఉంది. -నువ్వొక వింత మనిషివి.
చచ్చిపోతున్నా. నావల్ల కాదు.
లేదు. బాగానే ఉంది.
ఓ, అలాగా.
కట్ గురించి ఆందోళన చెందుతున్నావా?
దాని గురించి ఇప్పుడు ఆలోచించట్లేదు.
నేను ఎటు పోతున్నాననే విషయమై నాకొక స్పష్టత ఉంది, దాని గురించి భయం లేదు.
-అయితే మంచిదే. -బాగుంది.
నేను పోటీలకు బాగా సిద్ధం కావడమే ప్రధానం.
ఆలోచనలు పెడదారి పట్టకూడదు.
ఇక్కడేం జరుగుతోందనేదే ముఖ్యమైన విషయం.
నేను చచ్చిపోతున్నా.
ఇక్కడ 70 డిగ్రీల సెల్సియస్ వేడి ఉంది.
ఇప్పుడు చల్లగా ఉంది.
వావ్. నీతో ఇలా గడపడం బాగుంది.
మిడ్ సీజన్ కట్ వస్తున్నందున, ఈ ఈవెంట్ తో ఎన్నో భావోద్రేకాలు ముడిపడి ఉన్నాయి.
దానినుంచి నేను దూరంగా ఉంటాను. నేను వేరే పనిమీద ఉన్నాను, తెలుసా?
వచ్చే ఆరునెలల్లో జరగనున్న టాప్ ఫైవ్ పోటీపైనే ఆలోచించాలని
భావిస్తున్నాను. నా ఉద్దేశం మీకు అర్ధమైందా?
నా తర్వాతి లక్ష్యం అదే.
అందుకోసం నేను సమాయత్తం కావాలి.
దానికోసం స్వదేశంనుంచే మొదలుపెట్టడం చాలా బాగుంది.
మార్గరెట్ రివర్ ప్రో పోటీలకు పునస్వాగతం.
చూస్తున్నారుగా, పోటీదారులు సిద్ధమవుతున్నారు.
1వ రౌండ్ - జాక్ రాబిన్సన్ VS లూకా మెసైనస్
రౌండ్ 32లో చేరేందుకు చాలామంది ఎదురుచూస్తున్నారు.
స్థానిక కుర్రాడు జాక్ రాబిన్సన్,
స్వదేశీ బీచ్ పై అనూహ్యమైన రీతిలో ప్రదర్శన కనబరుస్తున్నాడు.
తను తర్వాత రౌండ్ లోకి ప్రవేశిస్తున్నాడు.
ఇక్కడ పశ్చిమ ఆస్ట్రేలియాలో అతనికి బోలెడు మద్దతు ఉంది.
1వ రౌండ్ - మాట్ మెక్ గిలివ్రీ VS కనోవా ఇగరషి
ఇప్పుడు, అనిశ్చిత పరిస్థితిలో ఉన్న మరొక సర్ఫర్ బరిలోకి దిగాడు,
కనోవా ఇగరషిని మాథ్యూ మెక్ గిలివ్రీ ఢీకొంటున్నాడు.
మనం చూస్తున్నాం, మాట్ మెక్ గిలివ్రీ నేరుగా అలపైకి ఎక్కి భారీ స్కోరు సాధించేలా ఉన్నాడు.
ఎయిర్ డ్రాప్ వద్ద ఉన్నాడు.
దాన్ని ఢీకొట్టేందుకు పైకి వెళ్తున్నాడు!
విజయవంతంగా బయటికొచ్చాడు!
తను రౌండ్ 16లోకి ప్రవేశించాడు.
అద్భుత ప్రదర్శన.
ఇప్పుడు మోర్గన్ సిబిలిక్, కాలమ్ రాబ్సన్ ల మధ్య పోటీ జరుగుతుంది.
మోర్గాన్ సిబిలిక్ కి ఇది చావో రేవో తేల్చే పోటీ.
తను ఇందులో ఓడిపోతే, ఛాంపియన్ షిప్ టూర్ నించి వైదొలగినట్లే.
ఓడిపోయి, టూర్ లోంచి వైదొలగితే,
ఈ ఏడాదిలో మిగిలిన నాలుగు నెలలూ దారుణంగా గడపాల్సి ఉంటుంది.
ఇక్కడ గెలిచి, మిగతా పోటీదారులతో కలసి ఏడాదంతా టూర్లో గడిపితే బాగుంటుంది.
కాలమ్ రాబ్సన్, మోర్గన్ సిబిలిక్ సిద్ధంగా ఉన్నారు.
పోటీ పది సెకన్లలోపే మొదలవుతుంది.
1వ రౌండ్ - మోర్గన్ సిబిలిక్ VS కాలమ్ రాబ్సన్
మీకు పచ్చజెండా ఊపుతున్నాం... ఐదు, నాలుగు, మూడు, రెండు, ఒకటి.
కాలమ్ ఈ హీట్ ను ఎంతో ఆత్మవిశ్వాసంతో మొదలుపెట్టాడు.
అలపైకి ఎగబాకాడు.
కాలమ్ రాబ్సన్ దూకుడుగా ఆడుతున్నాడు.
మోర్గన్ సిబిలిక్ పై ఒత్తిడి పెంచడానికి,
కమాన్, ఆ అలపై దాడి చెయ్యి.
అదిగో మోర్గన్.
సిబిలిక్ పైన భలే మలుపు తీసుకున్నాడు.
స్పీడు కాస్త ఎక్కువైనట్లుంది.
మరొక అందమైన కర్వ్ తో తేరుకున్నాడు.
చక్కటి ఆరోహణ.
ఓర్పు ఫలించింది. అద్భుతమైన ఆరంభం.
మీ స్కోర్ల పట్ల మీరు సంతోషంగా ఉంటే ఫరవాలేదు.
రాబ్సన్: 12.00 సిబిలిక్: 7.20
7.20. ఈ హీట్ లో ఇప్పటివరకూ ఇదే ఉత్తమ స్కోరు.
ఆధిక్యంలోకి రావాలంటే ఇక 4.3 మాత్రమే అవసరం.
కమాన్ మోర్గ్స్.
మరికొన్ని కెరటాలు వస్తున్నాయి. సిబిలిక్.
మోర్గ్స్ శుభారంభం చేసేందుకు చక్కటి ఆర్క్.
ఆ నురగలో తను కనిపించట్లేదు.
యాభై సెకండ్లు.
మళ్లీ నా మూలాలకు తిరిగి వెళ్ళాలి,
ఇప్పుడు వెళ్ళినట్టే, దూకుడుగా ఆడి, పెద్ద ఫలితం సాధించాలి.
రిస్క్ తీసుకోవలసిందే.
మోర్గన్ సిబిలిక్ కోసమే ఆ అల వస్తున్నట్టుగా ఉంది.
ఇప్పుడు అతను సత్తా చూపాల్సిందే.
సిబిలిక్ మొదటి టర్న్ ఇది.
అందులోంచి తప్పించుకోలేడు.
పడిపోయాడు.
కట్ ను సిబిలిక్ అధిగమించలేకపోయాడు.
తుది స్కోరు - రాబ్సన్: 12.00 సిబిలిక్: 10.70
ఇది మోర్గన్ కు చాాలా గట్టి దెబ్బ.
రాయన్ ఫ్లెచర్ రిప్ కర్ల్ టీమ్ మేనేజర్
-మంచి ప్రయత్నం మిత్రమా. -ఓ, బాగుంది.
మంచి పోరాటం.
ఆ చివరి విన్యాసాన్ని పూర్తి చేసి ఉండాల్సింది.
బాగానే సర్ఫ్ చేశావు నేస్తం.
-నిన్ను చూస్తే గర్వంగా ఉంది. -బాగా నేర్చుకోవచ్చు.
ఒక అథ్లీట్ ఓడిపోయి, నీళ్లలోంచి బయటకు వస్తే,
అది కోచింగ్ లో క్లిష్టమైన భాగమే అవుతుంది.
ఈ ఓటమి బాధిస్తుంది,
కానీ గెలిచినప్పటికంటే
ఓడిపోయినప్పుడే నువ్వు ఇంకా బాగా నేర్చుకోగలవు.
ఈ ఏడాది మోర్గన్ సీజన్ తనలో కొంత మార్పు తీసుకువచ్చింది.
అతను తొలి ఏడాది గెలుపు కోసం ఆకలిగా ఎదురుచూశాడు, ఈ రెండో సీజన్లో,
అతని కళ్లలో ఆ ఆకలి కనిపించలేదు.
సాధించాలన్న కసి అతనిలో లేదు. బతుకుతెరువు కోసం ఆడుతున్నట్లే ఉంది.
నా ఉద్దేశం, మోర్గ్స్ ఒక మంచి సర్ఫర్,
కానీ ఏమో మరి. ఇది మరో విభిన్నమైన సంవత్సరం.
గత ఏడాది టాప్ ఫైవ్ లో ఉంటే బాగుండేది అనుకుంటాం.
కానీ కొన్నిసార్లు ఎంత త్వరగా ఎదుగుతామో అంత త్వరగా పడిపోతాం కూడా.
ఖచ్చితంగా ఇది జీర్ణించుకోలేని ఓటమి.
దురదృష్టవశాత్తూ ఇప్పుడే ఈ మిడ్ ఇయర్ కట్ కూడా వచ్చింది.
కానీ ఎలా జరగాలో అలా జరుగుతుందంతే.
నా రెండో ఏడాది అనుకున్నట్లుగా సాగలేదు.
గత ఏడాది, నేను కోల్పోవడానికి ఏదీ లేదు.
ఈ ఏడాదేమో,
ఒక ప్రత్యేకమైన ఒత్తిడిని అనుభవిస్తున్నాను.
అందరి దృష్టిలోనూ పడటం బాగానే ఉంటుంది, కానీ అదే నా పతనానికి కూడా కారణం.
ఇలా రా, బేబ్.
ఐ లవ్యూ.
తర్వాత రౌండ్ 16 ప్రారంభమవుతుంది.
2వ రౌండ్ - జాక్ రాబిన్సన్ VS బేరన్ మమీయా
స్థానిక కుర్రాడు,
జాక్ రాబిన్సన్ తన స్వదేశీ బీచ్ లో చక్కగా రాణిస్తున్నాడు.
ప్రతి రౌండ్ లోనూ చాలా చాలా బాగా సర్ఫింగ్ చేస్తున్నాడు.
అవును, జాక్.
తర్వాత జరగబోయే హీట్ లో మేథ్యూ మెక్ గిల్లివ్రే
శామీ పూపోతో తలపడతాడు.
కట్ ను దాటాలంటే ఇందులో అతను గెలవక తప్పని పరిస్థితి.
ఈ ఈవెంట్ లో నీ ప్లాన్ ఏంటి? గుర్తుందా?
లక్ష్యం ఏమిటి?
ఫలితాలపై దృష్టి పెట్టకూడదు.
-అవును. -ఆటపైనే మనసు పెట్టాలి.
బాగా ఆడు.
శామ్యూల్ పూపో - డబ్ల్యూ.ఎస్.ఎల్ రూకీ
శామీ పూపో బాగా సర్ఫ్ చేస్తున్నాడు.
ఈ యువకుడికి సర్ఫింగ్ లో చక్కటి భవిష్యత్తు ఉంటుంది.
శామీ పూపోని ఢీకొంటున్నాను.
ఈ ఏడాది టూర్లో అందరినీ ఆకట్టుకుంటున్న ఔత్సాహిక ఆటగాడు అతను.
ఈ మ్యాచ్ హోరాహోరీ సాగేలా ఉంది.
మొదటినుంచే గట్టిగా పోరాడాలి.
మ్యాటీ నేర్చుకుంటున్నాడు. ఒక అథ్లీట్ గా పరిణతి చెందుతున్నాడు.
విభిన్నమైన మనస్తత్వం గలవాడు.
ఏకాగ్రత కలవాడు. ఏదో సాధించాలనే తపన ఉన్నవాడు.
మాట్ మెక్ గిలివ్రీ ఈ హీట్ లో గెలిస్తే,
మిడ్ సీజన్ కట్ ను చేరుకుంటాడు.
లేకపోతే, ఒవెన్ రైట్ కు అవకాశం వస్తుంది.
2వ రౌండ్ - మాట్ మెక్ గిలివ్రీ VS శామ్యూల్ పూపో
హోరాహోరీ జరిగే హీట్ ఇది.
పోరాటమే నా పని. దీనికోసం నేను నా జీవితంతో పోరాడాలి.
అదిగో మ్యాటీ, తన కెరీర్ కోసం సర్ఫ్ చేస్తున్నాడు.
తొలి మలుపు కోసం పైకి డ్రైవ్ చేస్తున్నాడు.
కొంత స్పీడు అందుకునే ప్రయత్నంలో ఉన్నాడు.
మ్యాటీ మెక్ గిలివ్రీ కోసం అందమైన అల వస్తోంది.
తనకు 7.0.
-యా. -అవును.
శామ్యూల్ పూపో వేగం పుంజుకుంటున్నాడు.
ఈ ఫినిషింగ్ సెక్షన్ పై ఛార్జ్ చేయబోతున్నాడు.
చక్కగా స్లైడ్ చేశాడు.
శామీ పూపోకి 6.07.
మెక్ గిలివ్రీ: 13.17 పూపో: 10.74
తొలి పోటీలో స్కోర్లు చాలా దగ్గరగా ఉన్నాయి.
పోటీ నువ్వా నేనా అన్నట్లుగా సాగుతుందని మనకు తెలుసు.
ప్లేసింగులు, పాయింట్ల గురించి ఆలోచిస్తూ, నీమీద నువ్వు ఒత్తిడి
పెంచుకుంటే తల తిరిగిపోతుంది.
ఈ ప్రపంచం గురించి ఆలోచించకుండా కేవలం ఆటపైనే దృష్టి పెట్టే ప్రయత్నం చెయ్యి.
మాథ్యూ చక్కటి మలుపు తీసుకున్నాడు.
మరోసారి రైడ్ చేయబోతున్నాడు.
నిలువుగా పైకి వెళ్తున్నాడు.
అద్భుతం.
యా! వూ!
అతను తన కెరీర్ కోసం సర్ఫ్ చేస్తున్నాడు. ఎంత ఒత్తిడి ఉన్నా శాంతంగానే ఉన్నాడు.
స్కోరుబోర్డుపై మాథ్యూ మెక్ గిల్లివ్రీ స్కోరు 7.50.
ఆ అద్భుతమైన రైడ్ కోసం శామీ పూపో ఎదురుచూస్తున్నాడు.
చివరి నిమిషాల్లో ఆటగాళ్లపై ఎంతో ఒత్తిడి ఉంటుంది.
మలుపు కోసం డ్రైవ్ చేస్తున్నాడు.
గాలిలోకి లేచాడు...
వెనక్కి పడిపోయాడు.
లైనప్ పైకి చివరి అల ఎగసివస్తోంది,
ఇక పది సెకన్లు మాత్రమే సమయం ఉండటంతో, శామీని వెనక్కి నెట్టి,
మాథ్యూ ఆ అలపైకి వెళ్తున్నాడు.
వేగం పుంజుకుంటున్నాడు.
దానిపై రైడ్ కు వెళ్లాడు.
దక్షిణాఫ్రికాకు చెందిన ఈ 25 ఏళ్ల కుర్రాడికి ఇది సాదాసీదా ముగింపు.
తుది స్కోర్ - మెక్ గిలివ్రీ: 14.50 పూపో: 10.74
ర్యాంకింగ్స్ లో 32వ స్థానంలో ఉన్నాడు.
ఆ క్షణంలో నేను దీన్ని కోరుకున్నంతగా మరేదీ కోరుకోలేదు.
మార్గరెట్ రివర్ వద్ద సముద్రంతో నాకు లయ కుదిరిందని అనిపించింది,
కాబట్టి ఇది నాకెంతో ప్రత్యేకమైన ఈవెంట్.
-కాబట్టి సాన పెడితేనే రాయి వజ్రమవుతుంది. -చెప్పానుగా మిత్రమా.
గత సీజన్ లో మోర్గన్ ఎలా ఆడాడో నువ్వు ఇప్పుడు అలాగే ఆడావు.
మ్యాటీ గిలివ్రీకి,
టూర్లో రూకీగా చాలా కష్టాలు ఎదురయ్యాయి.
వాళ్లిద్దరి పాత్రలూ ఇప్పుడు తారుమారయ్యాయి.
ఇలాంటి ఒత్తిడితో కూడిన పరిస్థితులంటే నీకెందుకు అంత ఇష్టం సోదరా?
ఇలాంటివి మానెయ్యి.
సరే, ఇక విశ్రాంతి తీసుకుందాం.
ఇక విశ్రాంతి తీసుకోవచ్చు.
ఇప్పుడు మనం ఏం కావాలంటే అది చెయ్యొచ్చు.
కాదు.
టూర్లోంచి వైదొలగుతామనే భయంతో రకరకాలుగా స్పందిస్తూ ఉంటారు.
"ఫలితం నాకు అనుకూలంగానే
ఉంటుందని ఆశిస్తున్నా" అని కొందరు అనుకుంటారు.
మరికొందరు "నా గమ్యాన్ని నేనే నిర్దేశించుకుంటా" అని అనుకుంటారు.
ఇప్పుడు అధికారికంగా ఫలితాలు వచ్చాయి.
మాథ్యూ మెక్ గిలివ్రీ జి-ల్యాండ్ లో చివరి స్పాట్ ను కైవసం చేసుకున్నాడు.
పోటీలనుంచి ఓవెన్ రైట్ వైదొలిగాడు.
మ్యాటీ, బాగా ఆడావు సోదరా.
బాగా ఆడావు లెజెండ్.
-చక్కగా సర్ఫ్ చేశావు గురూ. -థాంక్యూ.
-అద్భుతంగా సర్ఫ్ చేశావు. -థాంక్స్.
-నువ్వు అన్నిటికీ అర్హుడివే. -థాంక్యూ.
ఇప్పుడు మార్గరెట్ రివర్ ప్రోలో పురుషుల సెమీ ఫైనల్ జరగబోతోంది.
జాక్ రాబిన్సన్ తో ఇథాన్ ఈవింగ్ పోటీ పడతాడు.
సెమీఫైనల్ - జాక్ రాబిన్సన్ VS ఇథాన్ ఈవింగ్
ఖచ్చితంగా పోటీ హోరాహోరీ జరుగుతుంది.
తన రెండో ఏడాది జాక్ దృక్పథం ఎలా ఉందంటే,
అతని వైఖరి మోర్గన్ కంటే భిన్నమైనది.
వెనకాలవైపు నిలబడి ఉన్న అతన్ని చూస్తున్నారు కదా,
శబ్దాలకు దూరంగా ఉండేందుకు ప్రయత్నిస్తున్నాడు.
గత ఏడాది మెక్సికోలో జాక్ లో ఏదో మార్పు వచ్చింది.
అక్కడ అతనొక ఫార్ములాను కనిపెట్టాడు
దాన్ని తన రెండో ఏడాది అమలు చేసి కట్ ను చేరుకున్నాడు.
ఇప్పుడు టాప్ ఫైవ్ కి గురి పెట్టాడు.
పద జాక్!
నీళ్లలో ఉన్నప్పుడు తను చాలా శ్రద్ధగా ఉంటాడు.
జరుగుతున్నదంతా
క్షుణ్నంగా పరిశీలిస్తూ ఉంటాడు.
జాక్ రాబిన్సన్ ఒక భీకరమైన అలపైకి వెళ్తున్నాడు.
సునిశితమైన ఏకాగ్రతగల ఆటగాడు జాక్ రాబిన్సన్.
ఇక్కడి బీచ్ గురించి, ప్రతి నీటి బొట్టు గురించి తనకి బాగా తెలుసు.
మార్గరెట్ రివర్ నా స్వస్థలం.
ఇక్కడి అలలపై సర్ఫ్ చేస్తూ పెరిగాను.
ఇక్కడి సముద్రంతో నాకు అనుబంధం ఉంది. అది నాకు కలసివచ్చే అదనపు అంశం.
ముగింపు అల కోసం చూస్తున్నాడు.
చక్కగా రైడ్ చేశాడు.
యా! కమాన్!
మ్యాట్ బెమ్రోజ్ జాక్ టీమ్ మేనేజర్
జాక్ రాబిన్సన్ తన రెండో సి.టి. ఫైనల్ కు చేరుకుంటున్నాడు,
స్వస్థలంలో గెలుపుతో.
పద జాక్
పశ్చిమ ఆస్ట్రేలియా
పోటీలో చివరి హీట్ లో జరిగే హోరాహోరీ పోరును మనం చూడబోతున్నాం.
జాన్ జాన్ ఫ్లోరెన్స్ ను జాక్ రాబిన్సన్ ఢీకొంటున్నాడు.
జాన్ జాన్ ఫ్లోరెన్స్ ఓటమి ఎరుగని ఆటగాడు.
జాన్ జాన్ ఫ్లోరెన్స్ మరియు మార్గరెట్ రివర్
ఒకరికొకరు చక్కగా సరిపోతారు.
2017 సీజన్ నుంచి ఇక్కడ అతను ఓటమి ఎరుగడు.
అద్భుతం.
మార్గరెట్ రివర్ ప్రో 2021
ప్యానెల్ ఏకగ్రీవ తీర్మానం ఇది, పర్ఫెక్ట్ టెన్ ఇది.
ఇది అతని స్టయిల్ కు చక్కగా సరిపోతుంది.
అతను నిజంగా ఓ శక్తిమంతమైన సర్ఫర్.
భారీ బ్యారెళ్లలోనుంచి దూసుకుపోవడంలో నేర్పరి.
పెద్ద పెద్ద అలలపై కూడా ఇట్టే మలుపులు తీసుకోగలడు.
మార్గరెట్ రివర్ ప్రో 2017
ఫ్లోరెన్స్ బరిలోకి దిగాడు. ఓరి దేవుడా.
ఆ మలుపును చూడండి. ఈ భూమిపై అలా చేసేవారు చాలా తక్కువమంది ఉంటారు.
జాక్ కు ఇది కొత్త సవాల్.
సెమీస్ లో మంచి ఫలితాన్నే సాధించి ఉండవచ్చు,
కానీ ప్రపంచ టైటిల్ సాధించాలనుకునేవారికి అది చాలదు.
ప్రపంచ టైటిల్ గెలవాలంటే, నువ్వు పోటీలు గెలవాల్సిందే.
తాను మళ్లీ సాధించగలనని జాక్ నిరూపించుకోవాలి.
ఈ ఏడాది టైటిల్ పోరులో నేనూ ఉన్నానని అందరికీ తెలియజేయాలి.
ఇది నీ స్వస్థలం. ఇప్పుడు టైమ్ నీది. పద.
పోటీకి ఇక పది సెకన్లే ఉంది.
జాన్ ఫ్లోరెన్స్ VS జాక్ రాబిన్సన్,
మీ పోటీ మొదలవబోతోంది ఐదు, నాలుగు, మూడు, రెండు,ఒకటి.
ఈవెంట్ ఫైనల్ - జాక్ రాబిన్సన్ VS జాన్ జాన్ ఫ్లోరెన్స్
జాన్ ఫ్లోరెన్స్ ను వెనక్కి నెట్టి అలను
జాక్ రాబిన్సన్ అంది పుచ్చుకున్నాడు.
ఓ పెద్ద అల తనవైపు వస్తోంది.
దానిపైకి వీరోచితంగా రైడ్ చేశాడు.
మార్గరెట్ రివర్ రాజు లోపలికంటా దూసుకుపోయాడు.
ఫ్లోరెన్స్ బయటకొస్తున్నాడు.
మలుపులు లేని ట్యూబ్. కానీ చక్కగా దూసుకుపోయాడు.
నథాన్ ఫ్లోరెన్స్ జాన్ జాన్ సోదరుడు
ఓరి దేవుడా, జోక్ చేస్తున్నావా ఏంటి?
పూర్తిగా నియంత్రణ కోల్పోయినా, ఆఖర్లో నిలదొక్కుకున్నాడు.
దూకుడుగా ముగించాడు.
జాన్ కి ఇప్పుడు సరదాగా ఉంది.
2 అత్యుత్తమ స్కోర్లు
ఫ్లోరెన్స్: 8.50 5.40 రాబిన్సన్: 7.00 0.70
పురుషుల ఫైనల్లో సగం పూర్తయింది.
జాక్ ఏడు, జాన్ 8.5 పాయింట్లతో ఉన్నారు. జాన్ ఆధిక్యం సంపాదించాడు.
ప్రస్తుత హీట్ టోటల్
ఫ్లోరెన్స్: 13.90 రాబిన్సన్: 7.70
రాబిన్సన్ ఇక శాయశక్తులా పోరాడాలి.
దూసుకుపో.
నాకు ఐదేళ్ల వయసు నుంచి ఈ ఈవెంట్ ను చూస్తున్నాను.
మొత్తం ఈవెంట్ ను చూసి ఆశ్చర్యపోతూ ఉంటాను. ఈవెంట్ లో నన్ను నేను ఊహించుకుంటాను.
మార్గరెట్ రివర్ లో అంతా జాన్ కోసమే ఎదురుచూస్తారు
ఎందుకంటే గతంలో తను అద్భుతంగా సర్ఫ్ చేశాడు.
అందరూ ఇది తన ఈవెంటే అంటారు, కానీ ఇది సొంత ఊరు
నా ఈవెంట్ ను నేనే గెలవాలి.
ఫ్లోరెన్స్ పట్ల రాబిన్సన్ జాగ్రత్తగా ఉండాలి.
వేగం పుంజుకుంటున్నాడు.
గిర్రున తిరిగి, నిలదొక్కుకున్నాడు.
-ఓ, యా! కమాన్. -అదీ!
చక్కటి ప్రదర్శన. పదండి.
ఇప్పటిదాకా హీట్ మన చేతుల్లోనే ఉంది...
కానీ ఇప్పుడు ఫలితం తేలబోతోంది.
మార్గరెట్ రివర్లో అందరూ జాక్ రాబిన్సన్ కు మద్దతు పలుకుతున్నారు.
ఇప్పుడు ఆధిక్యం మారింది.
ఫ్లోరెన్స్: 15.60 రాబిన్సన్: 16.24
మార్గరెట్ రివర్ లో జాన్ కు ఫైనల్లో గట్టి పోటీ ఎదురవడం ఇదే మొదటిసారి.
కానీ అవకాశం దొరికితే, అతను మళ్లీ విజృంభిస్తాడని
మీరంతా తెలుసుకోవాలి.
లారెన్ క్రిబ్ జాన్ జాన్ భార్య
ఓకే, అతనికి మరొక అవకాశం దొరికేలా ఉంది.
ఇక పది సెకన్లే ఉంది.
ఓ అల వస్తోంది.
-తను దానిపైకి వెళ్లాలి. -ఎవరో ఒకరు దాన్ని అందుకోవాలి.
కమాన్. దాన్ని పట్టుకో.
కౌంట్ డౌన్ మొదలవుతోంది.
ఐదు, నాలుగు,
మూడు, రెండు, ఒకటి.
అతనినుంచి అలను జాక్ అందుకున్నాడు.
చివరి అలపై విన్యాసం చేసింది జాక్ రాబిన్సన్, ఇది విజయ విన్యాసం.
-యా! కమాన్! యా! -అదీ!
వావ్! అద్భుతం.
2022 మార్గరెట్ రివర్ ప్రో ను సొంత గడ్డపై జాక్ రాబిన్సన్ గెలుచుకున్నాడు.
ఫైనల్ స్కోర్
రాబిన్సన్: 16.24 ఫ్లోరెన్స్: 15.60
ఇది అతని రెండో ఛాంపియన్ షిప్ టూర్ విజయం,
అతను అత్యుత్తమ ఆటగాడు జాన్ జాన్ ఫ్లోరెన్స్ పై గెలవడం విశేషం.
నేను మరీ ఎక్కువ ఊహించడం లేదు గానీ,
జాక్ రాబిన్సన్ ఈ ఏడాది
ప్రపంచ టైటిల్ కోసం సర్ఫింగ్ చేస్తాడని మాత్రం చెబుతున్నాను.
జాక్ రాబిన్సన్ కి అందరూ జేజేలు పలకండి!
కమాన్!
మార్గరెట్ రివర్ లో గెలిచి, జాక్ ప్రపంచంలో మూడో స్థానాన్ని కైవసం చేసుకున్నాడు,
తనను తాను నికార్సయిన టైటిల్ పోటీదారుగా ప్రకటించుకున్నాడు.
ఎందుకంటే అతను ఓడించింది మాజీ ప్రపంచ ఛాంపియన్ ని,
పైగా తనకు ఇష్టమైన తీరంలో.
అతను మానసికంగా ఎంతో దృఢంగా ఉన్నట్టు కనిపిస్తున్నాడు.
వావ్.
గురూ, ఆ ఫైనల్ హోరాహోరీ సాగింది.
అలాంటి సమయాల్లో నీపై నీకు నమ్మకం ఉండటం ఎంతో అవసరం.
తప్పకుండా గెలుస్తాననే నమ్మకం నీలో ఉండాలి.
ఒక ఏడాది కాలంలో వచ్చిన వ్యత్యాసం అసాధారణమైనది.
గత ఏడాది తను దాదాపుగా టూర్లోంచి వైదొలిగినంత పనైంది.
ఇప్పుడు ఏకంగా ఫైనల్ ఫైవ్ లోనే చోటు సాధించాడు.
పరిస్థితులెలా ఉన్నా, ముందుకు దూసుకువెళ్లాడు.
జాక్ గెలిచినందుకు చాలా కోపంగా ఉంది.
జాక్ ఒక లెజెండ్.
నీళ్లలోకి దిగాక... ఎప్పుడూ తనను తాను ప్రోత్సహించుకుంటూ, అందరినీ ప్రోత్సహిస్తాడు.
అవును, తాను ఒక గొప్ప పోటీతత్వం ఉన్న ఆటగాడు. తనకు ఈ గెలుపు ఎంతో అవసరం.
మీ మార్గరెట్ రివర్ ప్రో విజేత జాక్ రాబిన్సన్.
చిన్నప్పటినుంచీ ఒక ఆటను గమనిస్తూ వస్తే,
ఎవరైనా ఆ ఆటలో గెలవవచ్చు.
ఇది ఒక అధివాస్తవిక భావనలాంటిది.
సొంతగడ్డపై అతను గెలిచాడు.
నువ్వు విజయం సాధించి ట్రోఫీని ఎత్తుకున్న క్షణాలు...
ఎంతో మధురమైనవి. వాటిని చిరకాలం గుర్తుంచుకుంటావు.
ఇక నేను టైటిల్ సాధన దిశగా కృషి చేయాలి.
నా లక్ష్యం అదే.
మీ అందరికీ ధన్యవాదాలు. మీ మద్దతుకి కృతజ్ఞతలు.
మీవల్లనే నేను ఈ విజయం సాధించగలిగాను. ధన్యవాదాలు.
క్విక్ సిల్వర్ ప్రో జి-లాండ్ కు స్వాగతం.
తరువాత
పోటీలో ఫిలిపే ఆధిక్యంలో ఉన్నాడు.
దూకుడుగా ఉన్నాడు.
ఇప్పుడు నాకు టైమ్ వచ్చింది.
ప్రతి ఒక్కరూ అడిగే ప్రశ్న ఒక్కటే, ఫిలిపే టోలెడోను ఆపగలిగేది ఎవరు? అని.
ఓ, నిజమే.
జి-లాండ్ విషయానికొస్తే, తెలివైన ఎత్తుగడ.
సబ్ టైటిళ్లను అనువదించినది: రాంప్రసాద్